kardosdrur/scandi-wiki huggingface dataset:
Vroue

Vroue er en landsby i Midtjylland med 104 indbyggere (2015). Vroue har egen kirke, præstgård og lille legeplads, der har også tidligere været  købmand (Vroue brugsforening) som måtte lukke i 6. april 1989 og en skole som lukkede i 2008.

Kilder  

Byer i Viborg Kommune
Obi Worldphone

Obi Worldphone, tidligere Obi Mobiles, er en smartphone fra en Silicon Valley baseret fabrikant lavet i 2014, af den tidligere administrerende direktør for Apple Inc. og PepsiCo CEO, John Sculley. Obi Worldphone fremstiller smartphones retter mod de fremspirende markeder, i stedet for det mere konkurrencedygtige og allerede udviklede markeder.

Referencer 

Virksomheder i San Francisco
Mobiltelefonproducenter
Andras Guttormsson

Andras Guttormsson (født ca. 1490, død 1544) var en færøsk storbonde, der fra 1531 til 1544 var lagmand på Færøerne.

Guttormsson boede på gården Kálgarður i Sumba på Færøernes sydligste ø Suðuroy. Han var antageligvis født i Norge. Andras Guttormsson var far til sin efterfølger i embedet, Guttormur Andrasson.

Litteratur 
 G.V.C. Young: Færøerne – fra vikingetiden til reformationen, 1982 
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Landmænd fra Færøerne
Personer fra Suderø
Ísak Guttormsson

Ísak Guttormsson var en færøsk bonde, der fra 1583 til 1588 var lagmand på Færøerne.

Guttormsson boede på Suðuroy i det sydligste Færøerne, hvor han ejede jord i Nes og Vágur. Guttormsson var søn af tidligere lagmand Guttormur Andrasson og sønnesøn af dennes forgænger i embedet Andras Guttormsson. Hans fødested og livshistorie er i øvrigt ukendt.

Litteratur 
 G.V.C. Young: Færøerne – fra vikingetiden til reformationen, 1982 
 Løgtingið 150 – Hátíðarrit. Tórshavn 2002, Bind 2, S. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Landmænd fra Færøerne
Personer fra Suderø
Personer i 1500-tallet
Will Hughes

William James "Will" Hughes (født 17. april 1995) er en engelsk fodboldspiller, der spiller for Crystal Palace i Premier League.

Eksterne henvisninger 

Fodboldspillere fra England
Fodboldspillere fra Watford F.C.
Tórmóður Sigurðsson

Tórmóður Sigurðsson eller Tormod Sigurdsson (død 1531) var fra 1524 til 1531 lagmand på Færøerne. Han var den sidste, der både var lagmand for Færøerne og Shetland.

Litteratur
 G.V.C. Young: Færøerne – fra vikingetiden til reformationen, 1982 
Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Shetlandsøernes historie
Jørundur Skógdrívsson

Jørundur Skógdrívsson eller Jørund Skogdrivsson var fra 1479 til 1524 lagmand på Færøerne.

Litteratur
 G.V.C. Young: Færøerne – fra vikingetiden til reformationen, 1982 
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816) (PDF-Download )

Lagmænd fra Færøerne før 1816
Personer i 1400-tallet
Personer i 1500-tallet
Kiss Me Once Tour

Kiss Me Once Tour er den australske sangerinde Kylie Minogues fjortende koncertturne, som hun gennemførte for at følge op på hendes tolvte studiealbum Kiss Me Once (2014). Turnéen begyndte den 24. september 2014 i Liverpool. Den første del af turnéen blev afholdt i Europa, og i marts 2015 fortsatte den i Minogues hjemland Australien.

Numre 

Akt 1: Sex Is Better
 "Breathe" (Intro)
 "Les Sex"
 "In My Arms"
 "Timebomb"
 "Wow"
Akt 2: Secret Kiss
 "Bauhaus Disco" (Dance Interlude)
 "Step Back in Time"
 "Spinning Around"
 "Your Disco Needs You"
 "On a Night Like This"
 "Slow"
Akt 3: Dizzy Kiss
 "Chasing Ghosts" (Video Interlude)
 "Dollhouse Medley" : "Enjoy Yourself" (Intro) / "Hand on Your Heart" / "Never Too Late" / "Got to Be Certain" / "I Should Be So Lucky"
Akt 4: Lick Kiss
 "Skirt" (Video Interlude)
 "Need You Tonight" (INXS-cover)
 "Sexercize"
 "Nu-di-ty" (Dance Interlude)
 "Can't Get You Out of My Head"
 "Kids"
Akt 5: French Kiss
 "Beautiful"
 "Kiss Me Once"
 "Get Outta My Way"
 "Love at First Sight"
 "The Loco-Motion"
 "All the Lovers"
Ekstranummer
 "Into the Blue"

Turnedatoer

Referencer

Eksterne henvisninger 
Den officielle hjemmeside for Kylie Minogue

Kylie Minogue-koncertturneer
Roald (lagmand)

Roald var omkring år 1450 lagmand på Færøerne.

Roald var bonde i Dalur på Sandoy og stammede formentlig fra Shetland.

LItteratur 
 G.V.C. Young: Færøerne – fra vikingetiden til reformationen, 1982.
 Løgtingið 150 – Hátíðarrit. Tórshavn 2002, Bind 2, s. 366. (afsnit Føroya løgmenn fram til 1816'') (PDF-Download )

Landmænd fra Færøerne
Lagmænd fra Færøerne før 1816
Shetlandsøernes historie
Personer fra Sandø
Eduard Saltoft

Edvard (Eduard) Anders Christian Saltoft (født 3. september 1883 i København, død 2. maj 1939 sammesteds) var en dansk maler.

Saltoft var elev af akademiet og af Krøyer og Tuxen. Han opholdt sig i Rusland som korrespondent for Berlingske Tidende 1915 og 1928, samt som Røde Kors' repræsentant 1916—19. Saltoft udstillede på Charlottenborg og Kunstnernes Efterårsudstilling. Han malede især portrætter og figurbilleder og udførte desuden en del litografier.

Kilder

Eksterne henvisninger

Eksterne henvisninger 
 

Portrætmalere
Malere fra Danmark
Danskere i 1900-tallet
Personer fra København
Regeringen Aksel V. Johannesen

Aksel V. Johannesens regering var Færøernes regering fra 15. september 2015 til 16. september 2019. Det var en flertalsregering, og bestod af partierne Javnaðarflokkurin, Tjóðveldi og Framsókn.

Navnene på ministrene blev offentliggjort om formiddagen den 15. september, efter at det nyvalgte Lagting er mødt til dets første møde og de nyvalgte samt valgresultatet fra lagtingsvalget var blevet godkendt. Lagtingets ældste medlem, 71-årige Poul Michelsen fra Framsókn, åbnede mødet. Tre partier som sad i opposition mens Kaj Leo Johannesens regering havde magten dannede ny regering med Aksel V. Johannesen som lagmand, de tre parter er: Javnaðarflokkurin, Tjóðveldi og Framsókn. Koalitionsaftalen mellem de tre partier blev underskrevet den 14. september 2015.
For første gang i Færøernes politiske historie, er der ligestilling i landsstyret, der er fire kvinder og fire mænd.
Landsstyret havde det mindst mulige flertal, nemlig 17, men samme dag som de nye lagtingsmedlemmer blev godkendt og ministrene blev udnævnt, meddelte Sonja Jógvansóttir fra Javnaðarflokkurin, at hun havde meldt sig ud af partiet, fordi partiet havde blokeret for at homoseksuelle færinger kunne blive borgerligt gift, de blev slet ikke nævnt i koalititionsaftalen. Hun sagde dog, at hun støttede koalitionen, men nu som løsgænger.

Referencer 

http://portal.fo/stjornarrad+broyta+navn+henrik+old+er+nu+samferdslumalaradharri.html 

Johannesen, Aksel V., Regeringen
Begivenheder i 2015
Johann Karl Schultz

Johann Karl Schultz (født 5. maj 1801 i Danzig, død 12. juni 1873 sammesteds) var en tysk maler og raderer.

Schultz studerede i sin fødebys kunstskole, i Berlin og til sidst hos teater- og arkitekturmaleren Quaglio i München. Efter et fireårigt ophold i Italien blev han efter sin hjemkomst professor og direktør ved kunstskolen i Danzig (1832). Af hans arkitekturbilleder fremhæves domkirken i Milano (Berlins Nationalgalleri), domkirken i Königsberg (museet sammesteds). Nok så kendt som Schultz' malerier er hans raderinger: de 54 blade Danzig und seine Bauwerke (1845—68) og en samling blade Tutti frutti (1869) med tyske og italienske arkitektoniske motiver.

Kilder 

 

Malere fra Tyskland
Raderere
Grafikere fra Tyskland
Tyskere i 1800-tallet
Personer fra Gdansk
Alwin Schultz

Alwin Schultz (født 6. august 1838 i Muskau, død 10. marts 1909 i München) var en tysk kunst- og kulturhistoriker.

Efter at have virket en tid ved Breslaus Universitet blev Schultz 1882 ordentlig professor i Prag, tog 1903 afsked og levede i München. Hans forfattervirksomhed har for en del været optaget af schlesiske kunststudier: Schlesiens Kunstleben im 13. bis 18. Jahrhundert (1870—72), Schlesiens Kunstdenkmale (1875), Untersuchungen zur Geschichte der schlesischen Maler 1500—1800 (1882) med mere. Endvidere skrev han Über Bau und Einrichtung der Hofburgen (1862), Die Legende von Leben der Jungfrau Maria und ihre Darstellung in der bildenden Kunst des Mittelalters (1878), Das höfische Leben zur Zeit der Minnesänger (2 bind, 1879—80, nyt oplag 1889 ff.), Gerhard Heinrich von Amsterdam (1880), Deutsches Leben im 14. und 15. Jahrhundert (1892) etc. Med meget liv og dygtighed har han
skildret kunstens historie i populære fremstillinger: Kunst und Kunstgeschichte (2 dele 1884, udvidet udgave 1887) og Allgemeine Geschichte der bildenden Kunst (1894).

Kilder 

 

Kulturhistorikere
Kunsthistorikere fra Tyskland
Faglitterære forfattere fra Tyskland
Tysksprogede forfattere
Tyskere i 1800-tallet
Jan Jacob Schultens

Jan Jacob Schultens (født 19. september 1716 i Franeker, død 27. november 1778 i Leiden) var en hollandsk filolog. Han var søn af Albert Schultens og far til Hendrik Albert Schultens.

Schultens arvede faderens lærestol ved Leidens Universitet. Alle tre bærere af navnet Schultens er typiske repræsentanter for den grundige ihærdighed og kritiske nøgternhed, som på den orientalske filologis område har karakteriseret den hollandske skole.

Kilder 

 

Orientalister fra Holland
Ansatte ved Leidens Universitet
Nederlændere i 1700-tallet
Hendrik Albert Schultens

Hendrik Albert Schultens (født 15. februar 1749 i Herborn, død 12. august 1793 i Leiden) var en hollandsk filolog. Han var søn af Jan Jacob Schultens.

Schultens blev ligsom faderen og farfaderen professor ved Leidens Universitet, hvor han 1788 holdt en endnu berømt forelæsning, Oratio de ingenio Arabum.

Kilder 

 

Orientalister fra Holland
Ansatte ved Leidens Universitet
Nederlændere i 1700-tallet
Kush

Kush eller Kongeriget Kush var et afrikansk rige efter ophøret af yngre bronzealder omkring 1070 f.Kr. beliggende ved sammenløbet af Den Blå Nil, Den Hvide Nil og floden Atbara i hvad der nu Republikken Sudan.

Kongeriget blev etableret efter bronzealderens sammenbrud mellem 1206 og 1150 f.Kr. og opløsningen af Det nye rige i Egypten. Kongeriget var centreret omkring Napata i sin tidlige fase. Kong Kashta erobrede Egypten i 8. århundrede f.Kr. og konger fra Kush regerede som faraoer under Egyptens 25. dynasti i et århundrede, indtil de blev fordrevet af Psammetikus I i 656 f.Kr.

I den klassiske oldtid flyttedes hovedstaden til Meroë. På oldgræsk var riget kendt som "Aithiopia". I det 1. århundrede evt. blev den Kushiske hovedstad indtaget af Beja dynastiet, der prøvede at genoplive imperiet. Det Kushiske kongerige med hovedstad i Meroë eksisterede indtil 300-tallet evt., hvor det var svækket og nedbrudt af interne oprør. Den Kushite hovedstad blev til sidst indtaget og brændt ned til grunden af Kongeriget Aksum.

Eksterne henvisninger 

 
Begivenheder i 11. århundrede f.Kr.
Begivenheder i 350
Forhenværende afrikanske monarkier
Bibelske steder
Civilisationer
Haraldur Kálvsson

Haraldur Kálvsson eller Harald Kalvsson var fra 1412 og en årrække frem lagmand på Færøerne. Omkring 1450 var han med sikkerhed afløst af shetlændingen Roald.

Litteratur 
 G. V. C. Young: Færøerne – fra vikingetiden til reformationen. København 1982. s. 88

Lagmænd fra Færøerne før 1816
Dagfinnur Halvdanarson

Dagfinnur Halvdanarson (eller Dagfinn Halfdansson) var i en årrække omkring 1400 lagmand på Færøerne.

Litteratur 
 G. V. C. Young: Færøerne – fra vikingetiden til reformationen. København 1982. s. 88

Lagmænd fra Færøerne før 1816
Símun

Símun eller Simon var i en årrække omkring år 1350 lagmand på Færøerne

Litteratur 
 G. V. C. Young: Færøerne – fra vikingetiden til reformationen. København 1982. s. 88

Lagmænd fra Færøerne før 1816
Sjúrður

For mandsnavnet Sjúrður, se Sjurd
Sjúrður (eller Sigurd) var i årene omkring 1300 lagmand på Shetland og regnes også som en sandsynlig lagmand på Færøerne.

Sjúrður var sammen med biskop Erlendur forfatter til Fårebrevet (færøsk: Seyðabrævið) i 1298 – et dokument med landbrugsbestemmelser for Færøene og den ældste skriftlige kilde på færøsk.

Referencer 

Lagmænd fra Færøerne før 1816
Shetlandsøernes historie
David Moberg Karlsson

Jens David Joacim Moberg Karlsson (født 20. marts 1994), kendt som David Moberg Karlsson, er en svensk fodboldspiller, der spiller for AC Sparta Prag. Tidligere har han spillet for blandt andet Sunderland og FC Nordsjælland.

Eksterne henvisninger 

Fodboldspillere fra Sverige
Fodboldspillere fra IFK Göteborg
Fodboldspillere fra Sunderland A.F.C.
Fodboldspillere fra Kilmarnock F.C.
Fodboldspillere fra FC Nordsjælland
Fodboldspillere fra Sparta Prag
Sjurd

'Sjurd eller Sjúrður er et norsk og færøsk mandsnavn. I Norge dannedes Sjurd som en kortform af Sjugurd, den vestnorsk form af Sigurd, der har oprindelse i det norrøne navn Sigurðr, der betyder både sejr og vogter. Mens den færøske form Sjúrður er afledt af Sjúgurður.

Sjurd var det ellevte mest brugte mandsnavn i Norge i første halvdel af 1600-tallet. Mens varianten Siur var populært som drengenavn i 1700-tallet.

Fremtrædende personer med navnet 
 Sjúrður Skaale (f. 1967), færøysk entertainer og politiker
 Sjúrður F. Olsen, færøsk professor i ernæring
 Sjurd Skutlaberg, norsk fotograf
 Sjúrður Joensen, norsk fiskeriekspert

Drengenavne
Lorenzo Vigas

Lorenzo Vigas Castes (født 1967) er en venezuelansk filminstruktør, manuskriptforfatter og filmproducent.

Castes er født i Mérida og søn af maleren Oswaldo. Han dimitterede i molekylær biologi ved University of Tampa.

I 1995 studerede han filmvidenskab ved New York University og begyndte at instruere flere eksperimenterende film.

Da han kom tilbage til Venezuela i 1998, stod han for RCTV-dokumentarserien Expedición samt andre dokumentar- og reklamefilm.

I Mexico instruerede han i 2003 kortfilmen Los elefantes nunca olvidan (Elefanter glemmer aldrig), produceret af Guillermo Arriaga og præsenteret på Cannes Film Festival.

Med sin første spillefilm, Desde allá, vandt Vigas i 2015 en Guldløven for bedste film ved den 72. udgave af Filmfestivalen i Venedig.

Filmografi 
 Desde allá (Fra efter), spillefilm fra 2015
 Los elefantes nunca olvidan (Elefanter glemmer aldrig), kortfilm fra 2003

Referencer

Eksterne henvisninger 
 

Filmproducere fra Venezuela
Filminstruktører fra Venezuela
Alfred Elis Törnebohm

Alfred Elis Törnebohm (født 16. oktober 1838 i Stockholm, død 21. april 1911 i Strängnäs) var en svensk geolog.

Allerede 1859 fik Törnebohm ansættelse ved Sveriges geologiska undersökning og virkede her til 1873, hvorefter han i dette og det følgende år foretog geologiske rejser i Tyskland og Italien. I 1884 blev han lektor i geologi og mineralogi ved Kungliga Tekniska Högskolan i Stockholm og var 1897—1907 chef for "Sveriges geologiska undersökning". Törnebohm var 1871 medstifter af Geologiska Föreningen i Stockholm. Han har særlig beskæftiget sig med studiet af de geologiske forhold i Skandinaviens fjeldegne samt med den mikroskopiske petrografi og har herom offentliggjort en del større og mindre afhandlinger, hvoraf foruden flere kortbladsbeskrivelser særlig kan fremhæves Ueber die Geognosie der schwedischen Hochgebirge (Stockholm 1873) og Grunddragen af Sveriges geologi (Stockholm 1884). Han blev medlem af Kungliga Vetenskapsakademien 1876 og af Videnskabernes Selskab 1904.

Kilder 

 

Geologer fra Sverige
Medlemmer af Kungliga Vetenskapsakademien
Medlemmer af Videnskabernes Selskab
Svenskere i 1800-tallet
Personer fra Stockholm
Sugar Daddy

Sugar Daddy er reggae/hård rock-bandet Blunts fjerde album der blev udgivet den 22. august 2015. Albummet er produceret af Jacob Bredahl og optaget i Dead Rat Studio, med master af amerikanske Brad Boatright. 

Albummet fortsætter Blunts eksperimenterende stil, med åbenlyse henvisninger til andre kunstnere. Mr. Dynamite er inspireret af James Browns Get Up (I Feel Like Being a) Sex Machine, Tribute To Madness handler om bandet Madness, og coveret er en parodi på Red Hot Chili Peppers album Mother's Milk.

Numre 
Musikken er komponeret af Jakob Barndorff-Nielsen, Jacob Lyngsdal, Mikkel Govertz, og Niels Bach Storgaard. Teksterne er skrevet af Jakob Barndorff-Nielsen og Jimmie Tagesen.

Musikere 

 Jimmie Tagesen – Vokal
 Jakob Barndorff-Nielsen – Bas og vokal
 Jacob Lyngsdal – Guitar
 Niels Bach Storgaard - Guitar
 Anders Enøe – Trommer
 Mikkel Goverts – Keyboard
 Lasse Enøe – Saxofon

 Mads Schaarup – Guitar på The Gods Are Laughing og Tribute To Madness
 Feike Van der Woude – Percussion på The Gods Are Laughing og Tribute To Madness
 Jens-Peter Møller - Percussion på Good For Nothing og Mr- Dynamite
 Jens Balder Sørensen - Trombon på Mr. Dynamite
 Jonas Scheffer Kristensen - Trompet på Mr. Dynamite
 Mads Hvid Jørgensen - Kor på Tribute To Madness
 Theis Svanborg Michaelsen - Kor på Tribute To Madness

Referencer 

Album fra 2015
Axel Törneman

Axel Törneman (født 28. oktober 1880 i Persberg, Värmland, død 26. december 1925 i Stockholm) var en svensk maler.

Törneman studerede i Göteborg, München og Dachau (Bayern) 1900—01 og udstillede sidstnævnte år De blinde på koncerten. Han fortsatte sine studier i Paris 1902—06, (Parisisk natkafé 1906, Thielska galleriet m. v.) og kom hjem 1906, Paris-skolet efter nyeste og bedste mønster, med mod og evner for de store opgaver på store lærreder, med farvestærk og lysende kolorit og med fast greb i det forenklende og monumentale i billedernes holdning. Hjemme igen malede han især billeder fra arbejderlivet: Grubearbejdere (1906) etc.; en forherligelse af det tekniske arbejde træffer man også ofte senere i hans kunst som i det store Ståltappning (med to kraftige arbejderskikkelser, udstillet på den svenske kunstudstilling i København 1916), jernværksmalerierne fra Munkfors, De elektriske strømme (1918, Tekniske Højskole, Stockholm), m. v.; også i en del ypperlige raderinger med motiver fra svenske jernværker og gruber. Törnemans stræben efter det monumentale førte ham naturligt til historiebilledet og freskomalingen (hvoraf en del prøver sås på den baltiske udstilling i Malmö 1914), således studie i al fresco (Malmö-museet). I 1910 malede han al fresco Tor i kamp med jætterne i Östermalms högre allmänna läroverk i Stockholm, 1911 en kakkelfrise Korsriddere for Linköpings frimurerloge, 1913 fresker i Riksdagshusets andet kammers sal (Torgny lagman, Engelbrecht i spidsen for bondehæren, landskab), og henimod 1920'erne påbegyndte han sine store og betydelige billeder til udsmykning af Stockholms Stadshus (et motiv kom i prins Eugens eje), således det fantasifulde Stockholms Apoteose (1923) i "Blå rummet". Törneman malede desuden landskaber, portrætter m. v.; på den baltiske udstilling 1914 sås blandt andet det skønne lysende Bretagne, på den svenske kunstudstilling i København 1916 selvportræt, to kvindeportrætter, tilhørende Ernest Thiel i Stockholm, nøgen kvindemodel, lidt à la Gauguin, o. s. fr. Til Stockholms Nationalmuseum kom Dame i blåt.

Kilder 

 
 

Malere fra Sverige
Svenskere i 1900-tallet
Personer fra Värmland
Over (cricket)

I sporten cricket er en over et sæt af seks bolde, der bliver kastet af en kaster fra den ene ende af en cricket pitch.

I en normal over kastes der seks bolde - en ad gangen - til gærdespilleren, som står på den anden ende. Efter de seks bolde kalder dommeren "over", og en anden kaster skal kaste den næste over fra den anden ende af pitchen. Anføreren af holdet, der står i marken, må bestemme hvilke kastere han vil bruge, men ingen kaster må kaste to overs i træk.

Cricket
Locus (genetik)

Indenfor genetik er et locus (flertal loci) den specifikke placering eller position af et gen på et kromosom eller en DNA-sekvens. Hvert kromosom bærer mange gener; menneskers estimerede haploide (antallet af sæt af kromosomer i en celle) proteinkodende gener er imellem 19.000-21.000 på de 23 forskellige kromosomer. En variant af det tilsvarende DNA-sekvens placeret på et givet locus kaldes en allel. Den ordnede liste over loci, som er kendt for et bestemt genom kaldes et genkort. Genkortlægning er processen med at bestemme locus for en bestemt biologisk egenskab. 

Diploide og polyploide celler, hvis kromosomer har samme allel af et givet gen på et locus kaldes homozygot med hensyn til dette gen, mens dem der har forskellige alleler af et givet gen på et sted, kaldes heterozygote med hensyn til det pågældende gen.

Se også 
 Karyotype

Referencer 

Cellebiologi
Kromosomer
Beldorf

Beldorf er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Beldorf ligger omkring 17 km sydvest for Heide på begge sider af Kielerkanalen, med byen liggende på sydsiden. 5 km vest for Beldorf løber Bundesautobahn 23 fra Hamborg mod Heide. Jernbanen Büsum–Heide–Neumünster løber gennem kommunen, og krydser kanalen på Grünentaler Hochbrücke.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Twenty20

Twenty20, ofte forkortet til T20, er en kort form for cricket. I en Twenty20 kamp spiller begge hold en inning hver, som højst består af 20 overs.

En typisk Twenty20 kamp varer omkring tre og en halv time, hvor hver inning varer ca. 90 minutter med en pause på ca. 20 minutter i mellem hver inning.

Cricket
Oscar Törnå

Oscar Emil Törnå (født 18. oktober 1842 i Østergøtland, død 3. juni 1894 i Stockholm) var en svensk landskabsmaler.

Efter studierne hjemme 1863—72 kom han til Düsseldorf og derefter til Paris. Her fik han sit præg. Törnås kunst — studier ude i marken — ejer frisk og levende naturiagttagelse og fik ikke ringe betydning for sin tids svenske kunst. Efter studierne fra Frankrig: flodbilleder fra Loing, skovinteriører fra Fontainebleau, fra Grez etc. udstillede Törnå hjemme farverige landskaber fra Østergøtland og Stockholm-egnen. Hans Forårslandskab fra Tullinge-søen kom 1879 til Stockholms Nationalmuseum, hvor blandt andet ses Fransk sommerlandskab fra Loing (1877); et landskab findes i Göteborgs kunstmuseum.

Kilder

Eksterne henvisninger 
 

Landskabsmalere
Malere fra Sverige
Svenskere i 1800-tallet
Personer fra Östergötland
Bendorf (Holstein)

Bendorf er en kommune og en by i det nordlige Tyskland, beliggende i Amt Mittelholstein i den sydlige del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bendorf er beliggende omkring 22 km sydøst for Heide i et skovrigt område. Mod sydvest løber Bundesautobahn 23 fra Hamborg mod Heide.

I kommunen Bendorf findes de to landsbyer Bendorf og Oersdorf samt de mindre bebyggelser Keller, Lohmühle, Hohenhörn, Wassermühle, Oersdorfer Viert, Scharfenstein og Bendorfer Feld. Kommunen blev oprettet i 1938, da Bendorf og Oersdorf blev sammenlagt.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Kreis Rendsborg-Egernførde
Byer i Slesvig-Holsten
One Day International

En One Day International (ODI) er en form for limited-overs cricket, hvilket er en fællesbetegnelse for Twenty20 og One Day cricket. One Day Internationals (ODIs) spilles mellem to landshold, hvor hvert hold spiller én inning, som højst består af 50 overs. Verdensmesterskabet i cricket spilles i dette format. Den internationale en-dags kamp blev udviklet sent i det 20. århundrede. Den første ODI blev spillet den 5. januar 1971 mellem Australien og England på Melbourne Cricket Ground.

Cricket